Առևտրի ու ներդրումների հայ-ամերիկյան խորհուրդը ստեղծվել էր որպես հենց այդպիսի հարցեր քննարկելու հարթակ, որի անդրանիկ նիստը տեղի ունեցավ 2015թ. նոյեմբերի 17-ին: Դեսպանն ավետեց, որ ԱՄՆ Առևտրաարդյունաբերական ներկայացուցչի գրասենյակի ու այլ գերատեսչությունների մասնակցությամբ և մասնավոր հատվածի՝ ամերիկյան բիզնեսը ներկայացնող կազմակերպությունների հետ խորհրդակցությամբ այդ նիստում պատրաստվում են «քննարկել առևտրին առնչվող առանցքային կարևորության հարցեր, որոնք վերաբերում են մաքսային ոլորտին, մտավոր սեփականության իրավունքին, առևտրի ոչ-սակագնային խոչընդոտներին, պետական գնումներին», հանդես գալով «այն հարցերի պաշտպանության դիրքերից, որոնք կարևոր են բիզնեսի, այստեղ ներկա գտնվողների և ձեր նման անձանց համար»: